Yanvar-aprel oylarida eng ko‘p “Cobalt” avtomobili ishlab chiqarilgan. Bu haqda Davlat statistika qo‘mitasi ma’lum qildi. Foto: UzAuto Motors Qo‘mita xabariga ko‘ra, avtomobil ishlab chiqarish sanoatida 2022 yilning yanvar-aprel oylarida ishlab chiqarilgan yengil avtomobillar soni bo‘yicha “Cobalt” yetakchilik qilmoqda - 28 690 dona. Ushbu ko‘rsatkich qolgan avtomobillar kesimida quyidagicha ko‘rinishga ega: “Lacetti-Gentra” - 26 305 dona;   “Damas” - 23 534 dona;   “Nexia T-250” - 7 195 dona;   “Spark” - 4 020 dona;   “Volkswagen Caddy” - 80 dona. “Lacetti-Gentra” avtomobilini ishlab chiqarish o‘tgan yilning mos davriga nisbatan 2,2 barobarga oshgan. Bundan oldin O‘zbekistonda avtomobillar eksporti kamaygani, import va ishlab chiqarish keskin oshgani xabar qilingandi.